ສະຫະປະຊາຊາດຈະປົດ ເຈົ້າໜ້າທີ່ເລືອກຕັ້ງ ອັຟການິສຖານ 200 ກວ່າຄົນ ກ່ອນການເລືອກຕັ້ງຮອບ 2
ຂ່າວສຳຄັນອື່ນໆ: ປາກິສຖານ ຍັງສືບຕໍ່ ບຸກໂຈມຕີ ໃນເຂດ ວາຊີຣິສຖານໃຕ້; ການເຈຣະຈາ ໃນດ້ານນິວເຄລັຽກັບອີຣ່ານ ກ້າວເຂົ້າສູ່ມື້ທັງ 3 ພາຍໃຕ້ສະພາບການບ
ອົງການສະຫະປະຊາຊາດ ກ່າວວ່າ ຕົນມີແຜນການ ທີ່ຈະປົດ ແລະແຕ່ງຕັ້ງໃໝ່ເຈົ້າໜ້າທີ່ອະວຸໂສ ຫລາຍກວ່າເຄິ່ງ ທີ່ພົວພັນ ໃນການກຳກັບເບິ່ງແຍງການເລືອກຕັ້ງ ປະທານາທິບໍດີ ທີ່ມີບັນຫາ ຂອງອັຟການິສຖານ ກ່ອນການເລືອກຕັ້ງຮອບສອງ ຊຶ່ງຈະມີຂຶ້ນ ໃນວັນທີ 7 ພະຈິກ ຈະມານີ້ ເຈົ້າໜ້າທີ່ ສະຫະປະຊາຊາດກ່າວວ່າ ການສືບສວນພົບວ່າ ມີຫົວໜ້າເລືອກຕັ້ງ ຂອງ 200 ເຂດ ຈາກຈຳນວນທັງໝົດ380 ເຂດ ໃນການເລືອກຕັ້ງ ປະທານາທິບໍດີ ໄດ້ມີການພົວພັນນຳ ການປ່ອນບັດທີ່ຜິດຣະບຽບການ ຫລືການສໍ້ໂກງ ຄະແນນສຽງ ການສໍ້ໂກງ ຄະແນນສຽງຢ່າງໃຫຍ່ໄດ້ກໍ່ໃຫ້ເກີດ ສະພາບການບໍ່ໄປບໍ່ມາ ທາງດ້ານການເມືອງ ກ່ອນທີ່ເຈົ້າໜ້າທີ່ໄດ້ປະກາດໃນມື້ວານນີ້ ໃຫ້ຊາບຜົນ ການເລືອກຕັ້ງ ທີ່ວ່າບໍ່ມີຜູ້ໃດໄດ້ຮັບຄະແນນສຽງ ຫລາຍກວ່າ 50% ຊຶ່ງເປັນຈຳນວນຕ້ອງການ ເພື່ອບໍ່ໃຫ້ມີການເລືອກຕັ້ງ ຮອບສອງນັ້ນ ປະທານາທິບໍດີ ອັຟການິສຖານ ທ່ານ HAMID KARZAIແລະຄູ່ແຂ່ງ ຄົນສຳຄັນຂອງທ່ານ ຄືອະດີດ ຣັຖມຸນຕຣີ ການຕ່າງປະເທດ ABDULLAHABDULLAH ໃນເວລາຕໍ່ມາ ໄດ້ປະກາດໃຫ້ ການສນັບສນຸນ ຕໍ່ການເລືອກຕັ້ງ ຮອບສອງ ເຮືອບິນເຮຣີຄອບເຕີ້ ຕິດປືນກົນແລະທະຫານ ປາກິສຖານ ໃນພາກຕາເວັນຕົກ ສຽງເໜືອ ຂອງປະເທດ ຍັງສືບຕໍ່ບຸກໂຈມຕີທີ່ໝັ້ນຂອງພວກຫົວຮຸນແຮງ ເປັນມື້ທີ 5 ລຽນຕິດ ໃນວັນພຸດມື້ນີ້ ລາຍງານຂ່າວທີ່ອ້າງຄຳເວົ້າ ຂອງເຈົ້າໜ້າທີ່ສືບລັບ ທີ່ກ່າວວ່າ ທະຫານ ແລະປືນໃຫຍ່ໄດ້ຍິງໂຈມຕີ ທີ່ຕັ້ງຂອງພວກຫົວຮຸນແຮງ ໃນເມືອງ ຊຶ່ງເປັນບ້ານ ເກີດຂອງນາຍHAKIMULLAH MEHDUD ຜູ້ນຳຄົນໃໝ່ ຂອງທາລີບານ ໃນປາກິສຖານ ເນື່ອງຈາກເຂດດັ່ງກ່າວ ໄດ້ຖືກປິດ ຈາກໂລກພາຍນອກ ແລະບໍ່ມີການສົ່ງ ພວກນັກຂ່າວໄປນຳກຳລັງ ຂອງທະຫານ ປາກິສຖານ ຈຶ່ງບໍ່ສາມາດ ໃຫ້ການຢືນຢັນກ່ຽວກັບການກ່າວອ້າງ ຂອງທັງກອງທັບ ແລະຂອງພວກທາລີບານ ໃນເຂດອື່ນໆຂອງປະເທດນັ້ນ ໂຮງຮຽນສ່ວນໃຫຍ່ ໄດ້ຖືກປິດນຶ່ງມື້ ຫລັງຈາກໄດ້ມີການໂຈມຕີສະລະຊີບ ດ້ວຍຣະເບີດ 2 ຄັ້ງ ທີ່ມະຫາວິທຍາລັຍ ນາໆຊາດ ຂອງສາສນາອິສລາມທີ່ນະຄອນຫລວງ ອິສລາມາບັດ ເຮັດໃຫ້ມີຜູ້ເສັຽຊີວິດ 4 ຄົນ ການເຈຣະຈາ ລະຫວ່າງອີຣ່ານ ແລະ 3 ປະເທດ ມະຫາອຳນາດ ຂອງໂລກໄດ້ດຳເນີນ ຢູ່ຕໍ່ມາ ໃນວັນພຸດມື້ນີ້ ຂະນະທີ່ ພວກເຈົ້າໜ້າທີ່ພວມຊອກຫາຊ່ອງທາງ ທີ່ຈະໃຫ້ມີການບັນລຸ ການຕົກລົງ ເພື່ອຫລຸດຜ່ອນ ຄວາມເຄັ່ງຕຶງກ່ຽວກັບໂຄງການນິວເຄລັຽ ທີ່ຍັງເປັນບັນຫາ ຖົກຖຽງໂຕ້ແຍ້ງ ຂອງອີຣ່ານ ພວກນັກການທູດ ຈາກອີຣ່ານ ຣັດເຊັຽ ຝຣັ່ງ ແລະສະຫະຣັດ ໄດ້ເລີ້ມການ ເຈຣະຈາຫາຣືໃນມື້ທີ 3 ທີ່ສຳນັກງານໃຫຍ່ ຂອງອົງການ ພະລັງານ ປະຣະມະນູສາກົນ ທີ່ນະຄອນVIENNA ການເຈຣະຈາ ໃນມື້ວານນີ້ ໄດ້ຕົກຢູ່ໃນ ສະພາບບໍ່ໄປບໍ່ມາ ຫລັງຈາກອີຣ່ານໄດ້ສະແດງການຄັດຄ້າ ນກ່ຽວກັບຂໍ້ສເນີ ທີ່ຢາກໃຫ້ມີການ ສົ່ງທາດຢູເຣນຽມສ່ວນໃຫຍ່ທີ່ມີຄຸນນະພາບຕ່ຳ ຂອງອີຣ່ານ ໄປຍັງຣັດເຊັຽ ແລະຝຣັ່ງ ເພື່ອກັ່ນເປັນເຊື້ອໄຟທີ່ນັ້ນ ອີຣ່ານໄດ້ຄັດຄ້ານ ເປັນພິເສດ ກ່ຽວກັບບົດບາດ ຂອງຝຣັ່ງໃນຂໍ້ຕົກລົງ ທີ່ວ່ານີ້ ຣັຖມຸນຕຣີ ກະຊວງປ້ອງກັນປະເທດ ສະຫະຣັດ ທ່ານROBERT GATES ກ່າວວ່າ ວໍຊິງຕັນ ຈະບໍ່ຍອມຮັບເດັດຂາດ ກ່ຽວກັບການມີອາວຸດນິວເຄລັຽ ຂອງເກົາຫລີເໜືອ ທ່ານ GATES ໃຫ້ທັສນະດັ່ງກ່າວໃນວັນພຸດມື້ນີ້ ຕໍ່ເຈົ້າໜ້າທີ່ ທະຫານກຸ່ມນຶ່ງ ຂອງສະຫະຣັດ ແລະເກົາຫລີໃຕ້ບໍ່ດົນຫລັງຈາກ ໄດ້ເດີນທາງ ໄປເຖິງກຸງໂຊລ ທ່ານກ່າວຕໍ່ ພວກທະຫານຈຸນີ້ວ່າພັຍຂົ່ມຂູ່ ທີ່ມາຈາກ ອຳນາດການປົກຄອງ ທີ່ໂດດດ່ຽວ ເກົາຫລີເໜືອ ໄດ້ກາຍເປັນພັນອັນຕະລາຍຮ້າຍແຮງ ແລະສ້າງ ຄວາມບໍ່ທຸ່ນທ່ຽງ ສະຫະຣັດ ແມ່ນພາກສ່ວນນຶ່ງຂອງການເຈຣະຈາ 6 ຝ່າຍ ທີ່ແນ່ໃສ່ ເພື່ອຊັກຊວນ ໃຫ້ເກົາຫລີເໜືອ ປະຖິ້ມໂຄງການສ້າງອາວຸດນິວເຄລັຽ ແລກກັບໂຄງການ ໃຫ້ຄວາມຊ່ອຍເຫລືອ ທາງດ້ານເສຖກິດ ເກົາຫລີເໜືອ ໄດ້ຍ່າງອອກຈາກ ກອງປະຊຸມ 6 ຝ່າຍ ໃນເດືອນທັນວາ ປີກາຍ ແລະຖອນໂຕຢ່າງເປັນທາງການ ອອກຈາກ ການເຈຣະຈາດັ່ງກ່າວ ໃນເດືອນມັງກອນ ຕົ້ນປີນີ້ ຫລັງຈາກປະຊາຄົມນາໆຊາດ ໄດ້ຕິຕຽນ ການຍິງຈະຣວດ ຂອງເກົາຫລີເໜືອ ທີ່ສົງສັຍວ່າເປັນການທົດລອງ ເທັກໂລໂລຈີ ລູກສອນໄຟ ໄລຍະໄກນັ້ນ ເປັນທີ່ຄາດກັນວ່າ ອະດີດປະທານາທິບໍດີ JIMMY CARTER ຂອງສະຫະຣັດ ຈະເດີນທາງ ໄປຢ້ຽມຢາມ ເຂດເອເຊັຽໃນເດືອນໜ້ານີ້ ເພື່ອຊ່ອຍສ້າງເຮືອນຊານ ໃຫ້ແກ່ພວກທີ່ທຸກຍາກ ຢູ່ໃນ 5 ປະເທດຊຶ່ງເປັນ ພາກສ່ວນນຶ່ງ ໃນການເດີນທາງ ເພື່ອການກຸສົນ ທີ່ພົວພັນກັບ ອາສາສະມັກຫລາຍໆພັນຄົນ ອົງການບ່ອນຢູ່ ສຳລັບມະນຸດຊາດ ຫລື HABITAT FOR HUMANITYທີ່ມີສຳນັກງານ ໃນສະຫະຣັດ ໄດ້ປະກາດ ໃນວັນອັງຄານ ວານນີ້ວ່າ ທ່ານ CARTERແລະພັລຍາຂອງທ່ານ ຄືອະດີດ ສະຕຣີໝາຍເລກນຶ່ງ ROSALYNN ຈະເຮັດວຽກກ່ຽວກັບໂຄງການ ສ້າງແລະສ້ອມແປງເຮືອນ 166 ຫລັງ ເລາະຕາມບໍຣິເວນແຄມຝັ່ງແມ່ນ້ຳຂອງ ໃນປະເທດໄທ ວຽດນາມ ຈີນ ກຳປູເຈັຽ ແລະລາວ ກຸ່ມດັ່ງກ່າວນີ້ຈະສ້າງເຮືອນໃໝ່ 82 ຫລັງໃນໄທ ເພື່ອມອບຖວາຍ ເປັນກຽດ ເນື່ອງໃນໂອກາດ ວັນປະສູດຄົບຮອບ 82 ພັນສາ ຂອງກະສັດ ພູມີພົລ ອະດຸນຍະເດດ ທ່ານ CARTER ເວົ້າວ່າໂຄງການຂອງທ່ານ ບໍ່ພຽງແຕ່ ຈະເຮັດໃຫ້ ມີເຮືອນມີຊານຢູ່ ທີ່ດີຂຶ້ນເທົ່ານັ້ນແຕ່ຍັງຈະເປັນ ການດຶງດູດເອົາ ຄວາມສົນໃຈ ມາສູ່ສະພາບ ການຂາດເຮືອນຊານບ່ອນຢູ່ຂອງຫລາຍໆຄອບຄົວ ໃນພາກສ່ວນນີ້ ຂອງໂລກ ກຸ່ມປົກປ້ອງ ສິດທິມະນຸດ HUMANRIGHTS WATCH ກ່າວວ່າ ເຈົ້າໜ້າທີ່ຈີນ ໄດ້ຈັບກຸມຄຸມຂັງ ແບບລັບໆ ພວກຜູ້ຊາຍຊາວວີເກີ້ ຫລາຍກວ່າ 40 ຄົນ ໃນເຂດຊີນຈຽງ ທາງພາກຕາເວັນຕົກຂອງຈີນລຸນຫລັງທີ່ໄດ້ເກີດ ການຈະລາຈົນຮຸນແຮງ ຫລາຍໆຄັ້ງ ໃນປີນີ້ ກຸ່ມປົກປ້ອງສິດທິມະນຸດ ທີ່ມີສຳນັກງານໃຫຍ່ ຢູ່ນະຄອນນິວຢອກ ໄດ້ອອກລາຍງານ ສະບັບນຶ່ງກ່ຽວກັບ ການຈັບກຸມຄຸມຂັງ ຊາວວີເກີ້ ໃນວັນພຸດມື້ນີ້ ໂດຍອີງຕາມ ການສຳພາດກັບປະຊາຊົນ ທີ່ນະຄອນອຸຣຸມຈີ ເມືອງເອກຂອງ ເຂດຊິນຈຽງ ພວກທີ່ເຫັນເຫດການກ່າວວ່າ ກຳລັງຮັກສາ ຄວາມສະງົບຂອງຈີນ ໄດ້ປິດລ້ອມ ຫລາຍໆຄຸ້ມ ແລະຫລັງຈາກນັ້ນກໍກວດເບິ່ງ ພວກຜູ້ຊາຍ ແລະຊາວໜຸ່ມ ທີ່ໄດ້ຮັບບາດເຈັບ ຊຶ່ງບາງທີ ອາດເກີດຈາກການເຂົ້າຮ່ວມ ການກໍ່ຈະລາຈົນ ເມື່ອບໍ່ນານມານີ້ ກຸ່ມປົກປ້ອງ ສິດທິມະນຸດHUMAN RIGHTS WATCH ເວົ້າວ່າ ຕົນໄດ້ຈົດບັນທຶກ ມີພວກຜູ້ຊາຍ ຊາວວີເກີ້ 43ກໍຣະນີ ໄດ້ຫາຍສາບສູນ ແຕ່ກໍເວົ້າວ່າ ຈຳນວນດັ່ງກ່າວນີ້ ເປັນພຽງພາກສ່ວນນ້ອຍໆຂອງຊາວພວກວີເກີ້ ທີ່ຫາຍສາບສູນ ໄປເປັນຈຳນວນ ຫລວງຫລາຍນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ